Bilde av Tyholmen; det gule skolebygget sees midt i bildet.
**Arendal videregående skole** er en videregående skole i Agder som befinner seg i Arendal sentrum. Skolen dekker studieforberedende programområde og service og samferdsel på yrkesfaglig studieprogram. Skolen er autorisert som Interational Baccalaureate (**IB**)-skole, og tilbyr IB Diploma Programme som et internasjonalt alternativ for motiverte elever.

Historie
--------

Skolens historie går tilbake til 1805, under navnet «Arendals offentlige skole for høiere allmennutdannelse». Den lå på Nedre Tyholmen omtrent hvor Statens hus idag ligger, før den ble flyttet til dagens bygning på Tyholmen som ble bygget spesielt for formålet. Årsaken til flyttingen var at forholdene i den gamle bygningen var kummerlige, og den manglet lærerværelse, spiserom og gymnastikksal. I 2004 ble skolen, som da het *Tyholmen videregående skole* og *Barbu videregående skole*, slått sammen. Skolen feiret sitt 200-årsjubileum i 2005. Den er fylkets nest eldste skole. Den har hatt mange navn, men er mest kjent under navnet *Arendal Gymnas*.

Bygninger
---------

Skolens to bygninger ligger på hver sin kant av byens sentrum. Elever har ofte fag i begge byggene i løpet av en skoledag, noe som fører til pendling.

### Bygningen på Tyholmen

Tidligere *Tyholmen videregående skole* holder skolens administrasjon, og er en stor og vakker skolebygning som sto ferdig i 1881. Bygningen er tegnet av arkitekt Wilhelm von Hanno i en slags nyrenessansestil. Bygningen omtales i Arendal som *borgen*, og den minner på mange måter om en borg, på toppen av Tyholmen.

Sammen med Trefoldighetskirken (Arendal) er skolebygningen på Tyholmen to av de viktigste og mest iøynefallende kulturminner fra Arendals gullalder i seilskutetida på 1800-tallet.

### Bygningen på Mølleheia

Tidligere *Barbu videregående skole* er et "pent" jugendbygg fra 1912. Den ble bygd som folkeskole/barneskole i 1911 under navnet *Barbu skole*. I 1980 ble elevene og lærerne flyttet til Moltemyr skole. Arendal Handelsskole ble så flyttet til bygget, etter at det ble påbygd og ombygd i 1985. Handelsskolen skiftet så senere navn til *Barbu videregående skole*.

Fag
---

* IB Diploma Programme (siden 2007)
* Psychology SL (siden 2012)

### Programfag

Arendal videregående skole tilbyr følgende programfag for VG2- og VG3-studenter:

* Biologi
* Design og arkitektur
* Engelsk

1. Internasjonal engelsk
2. Engelsk litteratur og kultur
3. Samfunnsfaglig engelsk

* Entreprenørskap og bedriftsutvikling
* Fotball
* Fysikk
* Geofag (1 og 2 + X)
* Historie og filosofi
* Håndball
* Innebandy
* Medie- og informasjonskunnskap
* Informasjonsteknologi
* Kjemi
* Markedsføring og ledelse
* Matematikk R1 og R2, S1 og S2 og X
* Politikk og menneskerettigheter
* Psykologi
* Reiseliv og språk
* Rettslære
* Samfunnsgeografi
* Samfunnsøkonomi
* Sosialkunnskap
* Sosiologi og sosialantropologi
* Spansk
* Teknologi og forskningslære
* Trykk og foto
* Visuelle kunstfag
* Økonomi og ledelse
* Økonomistyring
* Portugisisk (siden høsten 2013)

Bilder
------

* Inngangsportalen til skolebygningen på Tyholmen  Foto: Karl Ragnar GjertsenInngangsportalen til skolebygningen på Tyholmen  Foto: Karl Ragnar Gjertsen
* Bygningen på Tyholmen sett fra Trefoldighetskirken  Foto: Anita A.MechlenborgBygningen på Tyholmen sett fra Trefoldighetskirken  Foto: Anita A.Mechlenborg
* Bygningen på Tyholmen  Foto: KENBygningen på Tyholmen  Foto: KEN
* Bygningen på  Mølleheia  Foto: KENBygningen på Mølleheia  Foto: KEN

Referanser
----------

1. ↑  Fremmedspråksenteret - Polsk og portugisisk som programfag

Eksterne lenker
---------------

* Offisielt nettsted

* (en) Arendal videregående skole – kategori av bilder, video eller lyd på Commons Rediger på Wikidata

| * v
* d
* r
Videregående skoler i Agder |
| --- |
| Videregående skoler: | Akademiet  **·** Arendal  **·** Byremo  **·** Dahlske  **·** Eilert Sundt  **·** Drottningborg  **·** Flekkefjord  **·** KKG  **·** Kvadraturen  **·** KV Vennesla  **·** KVS Bygland  **·** KVS Lyngdal  **·** Lillesand  **·** Mandal  **·** Risør  **·** Sam Eyde  **·** Setesdal  **·** Sirdal  **·** Søgne  **·** Tangen  **·** Tvedestrand  **·** Vennesla  **·** Vågsbygd  **·** Øvrebø |  |
| Tidligere videregående skoler: | Blakstad  **·** Hornnes  **·** Hovden  **·** Lister  **·** Valle  **·** Strømsbu |

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister **·** Brønnøysundregistrene
 |